Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za prostorno uređenje
Središnji odsjek za prostorno uređenje
Trg Stjepana Radića 1, Zagreb

Klasa: UP/I 350-05/2014-003/16
Ur.br: 251-13-21/117-14-02
Zagreb, 08.05.2014.

Gradski ured za prostorno uređenje, izgradnju grada, graditeljstvo, komunalne poslove i promet, Odjel za prostorno uređenje– Središnji odsjek za prostorno uređenje, na temelju odredbe čl. 95. Zakona o općem upravnom postupku (NN 47/09), u postupku izdavanja rješenja o utvrđivanja građevne čestice, rješavajući po zahtjevu Milan Mendeš iz Zagreba, Hrgovići 26 za ishođenje rješenja o utvrđivanju građevne čestice za stambeno poslovnu zgradu izgrađenu na k.č.br. 4891 i dijelu 4889, sve k.o. Trnje, Cvjetna cesta 15, Zagreb,

P O Z I V A

vlasnike i nositelje drugih stvarnih prava na nekretninama označenima kao k.č.br.4891 i 4889 obje k.o. Trnje, kao česticama od kojih se predviđa formirati građevna čestica kao zemljište koje služi za redovitu uporabu postojeće stambeno poslovne zgrade izgrađene na k.č.br. 4891 i dijelu 4889, sve k.o. Trnje, Cvjetna cesta 15, u Zagrebu,

da dana 29. prosinca 2014. u 10,00 sati, osobno ili putem opunomoćenika, pristupe u službene prostorije ovog Ureda,  Zagreb, Avenija Dubrovnik 15, soba 406,  IV kat,  radi uvida  u spis predmeta i izjašnjenja
	 
Uvidu u spis predmeta radi izjašnjenja mogu pristupiti osobno ili putem opunomoćenika, osobe koje dokažu svojstvo stranke u predmetnoj upravnoj stvari, odnosno osobe koje predoče ispravu temeljem koje su stekle pravo vlasništva ili kakvo drugo stvarno pravo na naznačenim nekretninama.

	Ujedno napominjemo da neodazivanje ovom pozivu nije zapreka za izdavanje rješenja o  utvrđivanju građevne čestice.
				
								UPRAVNI SAVJETNIK
							        
                                                                                                    Ksenija Pervan, dipl.ing.arh.

Dostaviti:
			
1.	Oglasna ploča, osam dana
2.	„e“-stranice Grada Zagreba
3.	Spis predmeta, ovdje